cyanic-selkie/wikianc huggingface dataset:
Ֆայլ (թղթապանակ)
Անվանման տարբերակներ
Ըստ երևույթին, բառը ծագել է սովորական արագակարից, որի մեջ տեղադրված են հորատված պանակներ, որոնք անգլերեն անվանվում են «file»։ Ֆայլ բառն անգլերենում նշանակում է ոչ միայն թղթապանակ-արագակար, այլ նաև ունի այլ նշանակություններ։ Անցքերով թափանցիկ թղթապանակը անգլերենի բրիտանական տարբերակում անվանվում է «punched pocket», իսկ ամերիկականում՝ «sheet protector»։
Մուլտիֆոր տերմինը տարածված է հիմնականում Սիբիրում, մի քանիսում միաժամանակ նաև «ֆայլ» կամ «ֆայլիկ»։ Հայտնի են այս տերմինի ծագման մի քանի տարբերակներ․
Նյութը
Ֆայլերը լինում են պլաստիկ, այդ թվում՝ պոլիէթիլենե, պոլիպրոպիլենային։
Գույնը
Ֆայլերը արտադրվում են թափանցիկ, մեծ մասամբ դրանք անգույն են, սակայն ժամանակակից նյութերը թույլ են տալիս արտադրել ցանկացած գույնի։
Կատեգորիա:Գրենական պիտույքներ
Անդրեյ Յակովլև
Անդրեյ Ալեքսեևիչ Յակովլև (Андрей Алексеевич Яковлев, ), ռուս խորհրդային նկարիչ և գրաֆիկ, ՌԴ ժողովրդական նկարիչ (2006), Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն) ։ Ռուսաստանի գեղարվեստի ակադեմիայի թղթակից անդամ (2007)։
Կենսագրություն
Անդրեյ Յակովլևը ծնվել է 1934 թվականի նոյեմբերի 10-ին Մոսկվայում։ 1943-1953 թվականներին սովորել է Վ. Սուրիկովի անվան գեղարվեստի միջնակարգ դպրոցում։ 1953-1956 թվականներին ուսումը շարունակել է Մոսկվայի Վ. Սուրիկովի անվան գեղարվեստի ինստիտուտի գեղանկարչության ֆակուլտետում։
1960-1961 թվականներին ինստիտուտն ավարտելուց հետո աշխատել է Շպիցբերգեն կղզում՝ ստեղծելով մի շարք նկարներ և «Բևեռից յոթ սանտիմետր հեռու» («В семи сантиметрах от полюса») գիրքը։ Հեղինակել է նաև «Կակոմեյ» («Какомей») գիրքը։ 1961 թվականին «Շպիցբերգեն» շարքի աշխատանքները ցուցադրվել են Մուրմանսկում անցկացված առաջին անհատական ցուցահանդեսում։ 1962 թվականին դարձել է ՌԽՖՍՀ նկարիչների միության Լենինգրադի բաժնի անդամ։
1960-1970-ական թվականներին շատ է ճանապարհորդել Ռուսաստանի հյուսիսում, այցելել Կոլայի թերակղզի, Թայմիր, Չուկոտկա։ Հյուսիսին նվիրված աշխատանքների շարքի համար արժանացել է ԽՍՀՄ Ժողովրդական տնտեսության ձեռքբերումների ցուցահանդեսի արծաթե մեդալի «Ժողովրդական տնտեսության զարգացման գործում ունեցած ավանդի համար», «ԲԱՄ շինարարության համար» մեդալի և ՌԽՖՍՀ Իլյա Ռեպինի անվան պետական մրցանակի (1979 թվական, «Счастливая» նկարի համար)։ Անդրեյ Յակոկլևի ստեղծած նկարներից են՝ «Зверобои» (1962), «Рачктина», «Սպասողը» («Ждущая»), «Յարանգա են կառուցում» («Ярангу строят») (բոլորը՝ 1963), «Չուկոտյան գարուն» («Чукотская весна»), «Первенец», «Возвращение охотников» ,, «Ծովափղերի մորթիներ» («Моржовые шкуры», բոլորը՝ 1964), «Ընտանիք», «Երեկո» (1965), «Նգանասանկա» (1966), «Счастливая» (1969), «Երջանկություն» (1975), «Աշունն Օրեդեժում» (1976), «Օրն սկսվում է» («День начинается») (1977), «Միխայիլ Պավլովը՝ անտառահատների բրիգադիրը» (1980), «Оредежские щучки» (1987), «Հիշողության պարտք» («Долг памяти») (1988) և այլն։
1980-ական և 1990-ական թվականների սահմաններում Անդրեյ Յակովլևի աշխատանքները Լենինգրադի նկարիչների աշխատանքների ցուցադրությունների կազմում Եվրոպական հանդիսատեսին են ներկայացվել արտասահմանյան մի շարք ցուցահանդեսների ժամանակ   ։
2004 թվականին Ռուսական պետական թանգարանում տեղի է ունեցել նկարչի անհատական ցուցահանդեսը՝ նվիրված նրա 70-ամյա հոբելյանին։ Անդրեյ Յակովլի ստեղծագործությունները գտնվում են Ռուսական պետական թանգարանում, այլ թանգարաններում և մասնավոր հավաքածուներում Ռուսաստանում, Իտալիայում, Մեծ Բրիտանիայում, Ճապոնիայում, Նորվեգիայում, Ֆրանսիայում և այլ երկրներում։
Սելո (գյուղ, Վոլոսովսկի շրջան)
Սելո (Село), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վոլոսովսկի շրջանի բնակավայրեր
Երուսաղեմի պաշարում (1187)
Երուսաղեմի պաշարում տեղի է ունեցել 1187 թվականի սեպտեմբերի 20-ից մինչև հոկտեմբերի 2-ը խաչակիրների հիմնական ուժերի Հաթթինի ճակատամարտում ջախջախվելուց հետո ։ Ավարտվել է Այուբյանների ուժերին քրիստոնյաների կողմից քաղաքի հանձնումով բնակչության փրկագնի դիմաց քաղաքից դուրս բերման պայմանով։ Քաղաքի հանձնումը առիթ հանդիսացավ Երրորդ խաչակրաց արշավանքի կազմակերպման համար ։
Նախապատմություն
1187 թ. հուլիսի 4-ին տեղի ունեցած Հաթթինի ճակատամարտում ներքին տարաձայնություններից թուլացած խաչակիրները ջախջախիչ պարտություն կրեցին։ Ազնվականության մեծ մասը այդ թվում նաև Երուսաղեմի արքա՝ Գի դը Լուզինյանը գերի ընկան։ Հազարավոր գերեվարված մուսուլմաններ ազատ արձակվեցին  ։ Սեպտեմբերի կեսերին սալահ ալ-Դինը գրավեց՝ Աքքան, Յաֆֆան, Նաբլուսը, Տորոնը, Սիդոնը, Բեյրութը և Ասկալոնը։ Ճակատամարտում փրկվածները և փախստականները ապաստան գտան Տյուրոսում` միակ քաղաքում, որը դեռ չէր հանձնվել Սալահ ալ-Դինին Կոնրադ Մոնֆերացու ժամանման շնորհիվ։
Իրավիճակը Երուսաղեմում
Տյուրոսում ամրապնդված Բալիան դը Իբելինը խնդրեց Սալահ ալ-Դինին թույլատրել իրեն անխափան գնալ Երուսաղեմ իր կնոջը` Մարիա Կոմնենոսին և զավակներին քաղաքից դուրս բերելու նպատակով։ Սալահ ալ-Դինը թույլատրեց Բալիանին մտնել Երուսաղեմ, այն պայմանով, որ վերջինս իր դեմ զենք չի վերձնի և դիմադրություն չի կազմակերպի, նաև Բալիանին չէր թույլատրվում Երուսաղեմում մնալ մեկ օրից ավելի։ Սակայն քաղաք մտնելուն պես պատրիարք՝ Հեռակլեսը, թագուհի Սիբիլլան և քաղաքի բնակիչները խնդրեցին Բալիանին գլխավորել քաղաքի պաշտպանությունը։ Հեռակլեսը Բալիանին ասաց, որ նա պարտավոր է հանուն հավատքի մնալ քաղաքում, և առաջարկեց նրան ազատվել Սալահ ալ-Դինի հետ կապված պայմանավորվածությունից։ Բալիանը համաձայնվեց։
Նա տեղեկացրեց իր որոշման մասին Սալահ ալ-Դինին, Ասկալոն ուղևորված բնակիչների միջոցով, և չեղարկեց կապիտուլյացիայի առաջարկությունը։ Այնուամենայնիվ Սալահ ալ-Դինը թույլատրեց Բալիանին դուրս բերել իր ընտանիքին քաղաքից։ Քանի որ Բալիանը վայելում էր ամենամեծ հեղինակությունը Երուսաղեմում մնացած ազնվականների շրջանում, ըստ ժամանակագիր Իբն ալ-Ասիրի խոսքերի մուսուլմանները նրան ընդունում էին «քիչ թե շատ արքային հավասար»։
Երուսաղեմը ողողված էր մուսուլմաններից փրկված փախստականներով։ Քաղաքում մնացել էր ընդամենը 14 ասպետ, և Բալիանը որոշեց ասպետի կոչում շնորհել 60 զինագործի։ Բալիանը պատրաստվում էր քաղաքի պաշտպանությանը հավաքելով սննդամթերք և գումար։ Սալահ ալ-Դինը Տյուրոսի կարճատև և անհաջող պաշարումից հետո ժամանեց Երուսաղեմի մոտ սեպտեմբերի 20-ին։
Պաշարումը
Սալահ ալ-Դինը Բալիանի հետ նախաձեռնեց բանակցություններ Յուսուֆ Բատիտի միջնորդությամբ վերջինս ուղղափառ հոգևորական էր ով՝ հույս ուներ մուսուլմանների կողմից քաղաքի նվաճման դեպքում ավելի շատ արտոնություններ ստանալ։ Սալահ ալ-Դինը նախատեսում էր վերցնել քաղաքը առանց արյունահեղության և առաջարկեց լավ պայմաններ, սակայն քաղաքի իշխանությունը հրաժարվեց հանձնել քաղաքը, սկսվեց պաշարումը։
Մուսուլմանների բանակը կանգնած էր Դավթի աշտարակի և Դամասկոսյան դարպասների առջև։ Սարակինոսների նետաձիգները անդադար գրոհում էին քաղաքի պատերը։ Պաշարողական մեքենաները մոտենում էին պատերին սակայն քաղաքի պաշտպանները չէին թողնում Սալահ ալ-Դինի ոժերին ամրապնդվել պատերի տակ։ Վեց օրվա ընթացքում գրոհները արդյունք չէին բերում։ Սարակինոսները կրում էին ծանր վնասներ ամեն գրոհի ժամանակ, մինչդեռ խաչակիրները ընդամենը մի քանի մարտիկ էին կորցրել։ Սեպտեմբերի 26-ին Սալահ ալ-Դինը իր ճամբարը տեղափոխեց դեպի քաղաքի մյուս կողմը՝ Ձիթենյաց լեռան մոտ պարիսպները շատ բարձր չէին, ուստի քրիստոնյաները չէին կարող հակագրոհել։ Պատերը ենթարկվում էին պաշարողական մեքենաների անդադար համազարկերի։ Սեպտեմբերի 29-ին փլուզվեց պատի մի մասը, սակայն սարակինոսները չկարողացան ներխուժել քաղաք։ Բալիանը գնաց Սալահ ալ-Դինի մոտ բանակցելու քաղաքը հանձնելու շուրջ։ Սալահ ալ-Դինը համաձայնվեց։ Քաղաքը պետք է խաղաղ ճանապարհով հանձնվեր մուսուլմաններին 1099 թ. սպանդը չկրկնելու նպատակով։ Ֆռանկերի համար Սալահ ալ-Դինը սահմանեց 20 բեզանտ տղամարդկանց, 10 բեզանտ կանանց և 5 բեզանտ երեխաների համար։ Բոլոր նրանք ովքեր չէին կարող վճարել սահմանված գինը պետք է վաճառվեին ստրկության, սակայն տեղացի քրիստոնյաները կարող էին մնալ քաղաքում.
Բալիանի վերադարձից հետո որոշվեց, որ 7000 աղքատի փրկագին պետք է վճարվեր Հենրի II Պլանտագենետի կողմից ուղարկված դրամական միջոցներից։ Բալիանը նորից հանդիպեց Սալահ ալ-Դինի հետ որոշվեց գինը իջեցնել մինչև 10 բեզենտ տղամարդու, 5 կնոջ և 1 երեխաների համար։ Բալիանը հավստիացրեց, որ միևնույն է այս գինը շատ թանկ է և Սալահ ալ-Դինը որոշեց բաց թողնել քաղաքի բոլոր բնակիչներին 100,000 բեզանտի դիմաց։ Բալիանը հաջորդ հանդիպման ժամանակ Սալահ ալ-Դինին հաղորդեց, որ այս գինը անհավանական է, և կարողացավ Սալահ ալ-Դինին համոզել գինը կիսով չափ կրճատել։ Հետո Սալահ ալ-Դինը 30,000 բեզանտի դիմաց բաց թողեց 7,000 մարդու։ Նրա եղբայրը հետո բաց թողեց 3,000 ոչ վճարունակ մարդու։ Ի վերջո Սալահ ալ-Դինը բաց թողեց բոլոր տարեց մարդկանց ։
Երուսաղեմի հանձնումը
Հոկտեմբերի 2-ին Բալիանը հանձնեց քաղաք։ Հայտարարվեց, որ ցանկացած բնակիչ ունի մեկ ամիս ժամանակ փրկագինը վճարելու համար։ Սալահ ալ-Դինը իր եղբոր օրինակով բաց թողեց մի շարք ստրուկների։ Բալիանը և Հեռակլեսը սեփական միջոցներից վճարեցին շատերի փրկագինը։ Փախստականներին հեռացրին երեք շարքով՝ առաջին շարքին ուղեկցում էին Տաճարականները, երկրորդին՝ Հիվանդախնամները, իսկ երրորդ շարքին ուղեկցում էին Բալիանը և Հեռակլեսը։ Ըստ մուսուլման ժամանակագիր՝ Իմադ ադ-Դինու ալ-Սպահանի Հեռակլեսը իր հետ վերցրեց եկեղեցու գանձերը և շատ մասունքներ։
Փախստականներից ոմանք հաստատվեցին Տրիպոլիի կոմսությունում, մի մասը՝ Կիլիկիայում, Անտիոքում, Բյուզանդիայում, Եգիպտոսում, իսկ մյուս մասը իտալական նավերով տեղափոխվեցին Եվրոպա։
Սալահ ալ-Դինը թույլատրեց քրիստոնյաների ուխտագնացության գնալ Երուսաղեմ։ Քրիստոնյաների ձեռքում թողեց Սուրբ Ծննդյան տաճարը։ Դրանից հետո Սալահ ալ-Դինը գնաց և գրավեց Բելվուառա, Կեռակ և Մոնրեալ ամրոցները, հետո դարձյալ անհաջող պաշարեց Տյուրոսը։ 1187 թ. հասունացան նոր խաչակրաց արշավանքի ծրագրեր, իսկ 1189 թ. սկսվեց Երրորդ խաչակրաց արշավանքը։
Արվեստում
Հաթթինի ճակատամարտը և Երուսաղեմի պաշարումը ներկայացվում է (դեպքերի խիստ փոփոխմամբ) Ռիդլի Սքոթի Երկնային արքայություն ֆիլմում։
Ծանոթագրություններ
Կատեգորիա:Խաչակիրների պաշարումներ
Թոմաս Մյուրե
Ակումբային կարիերա
Մյուրեն իր ֆուտբոլային կարիերան սկսել է «Մոսե» ֆուտբոլային ակումբում, հետագայում՝ 1993 թվականին, տեղափոխվել է «Վիկինգ» ֆուտբոլային ակումբ։ Երիտասարդ դարպասապահը ոչ միայն խաղում էր ակումբի հիմնական կազմում, այլ նաև Նորվեգիայի երիտասարդական հավաքականում։ Մյուրեն բաց է թողել 1996 թվականի մրցաշրջանը վնասվածքի պատճառով, իսկ 1997 թվականին տեղափոխվել է անգլիական «Էվերթոն»։
Էվերթոնում Մյուրեն «Համար առաջին» դարպասապահն էր։ 1999 թվականին ունենալով ֆինանսական խնդիրներ, նա որոշեց փոխել ակումբը։ Մյուրեն Անգլիայի Շոտլանդիայի և Դանիայի ուշադրության կենտրոնում էր։ 2001 թվականին տեղափոխվել է թուրքական «Բեշիկթաշ», բայց մեկ մրցաշրջան անց դուրս է եկել ակումբից և վերադարձել Անգլիա։ 2002 թվականի հուլիսին Մյուրեն «Սանդերլենդի» ֆուտբոլիստ էր։ Այնտեղ նա ստիպված է եղել նստել պահեստայինների նստարանին, այդ իսկ պատճառով վարձակալության է դուրս եկել։ Սյորենսենի հեռացումից հետո Մյուրեն անցկացրել է 2004/2005 մրցաշրջանը, խաղալով 31 խաղ։
2005 թվականի հունիսին Մյուրեի պայմանագիրը «Սանդերլենդի» հետ ավարտվեց։ 2005 թվականի հուլիսի 21-ին Մյուրեն տեղափոխվեց «Ֆրեդրիկստադ»։ 2005 թվականի օգոստոսի 8-ին նա երկամյա պայմանագիր ստորագրեց «Չարլտոն Ատլետիկի» հետ։ 2006/2007 մրցաշրջանում Մյուրեն համարվում էր ակումբի «համար երկրորդ» դարպասապահը (առաջինը Սքոթ Կարսոնն էր)։
2007 թվականին Մյուրեն վերադարձավ «Վիկինգ» ֆուտբոլային ակումբ։ Նա վնասվածքի պատճառով շատ խաղ չխաղաց, և բաց թողեց 2008 թվականի մրցաշրջանը։ 2010 թվականի փետրվարին ակումբը խզեց պայմանագիրւ Մյուրեի հետ, այդ իսկ պատճառով Մյուրեն տեղափոխվեց «Կոնգսվիգեր» ակումբ։
Կարիերան ազգային հավաքականում
Երիտասարդական հավաքականում Մյուրեն անցկացրել է 27 հանդիպում։ Նորամուտը կայացել է 1998 թվականի ապրիլի 22-ին Կոպենհագենում, Դանիայի հետ կայացած խաղում։ Խաղում Նորվեգիան 2:0 հաղթել է Դանիային։ Այդ խաղից հետո Մյուրեին ընտրեցին հանդես գալու 1998 թվականի աշխարհի առաջնությանը։ 2000 թվականի Եվրոպայի առաջնությունում նա անցկացրել է 3 խաղ։ Խաղացել է Իսպանիայի, Սլովենիայի դեմ (Մյուրեն ոչ մի գնդակ չի ընդունել սեփական դարպասը) և Հարավսլավիայի դեմ որտեղ Սավո Միլոշեվիչը դարձավ գոլի հեղինակ։ 2004 թվականի Եվրոպայի առաջնությունում Մյուրեն վնասվածքի պատճառով խաղացել է ընդամենը 1 խաղ։ 2006 թվականի աշխարհի առաջնությունում Մյուրեն 12 խաղից խաղացել է 11-ը ։
Արտաքին հղումներ
Կատեգորիա:Նորվեգացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Քրիսթալ Փելասի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Բիրմինգհեմ Սիթիի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Կոստանդնուպոլիս
Կոստանդնուպոլիս (Κωνσταντινούπολις, Կոստանդնուպոլիս, կամ — «Քաղաք»),(قسطنطينيه [kostantîniyye], Konstantinopolis, Constantinopolis), քաղաք, որ ժամանակին հանդիսացել է Հռոմեական կայսրության մայրաքաղաքը (330–395), Բյուզանդիայի մայրաքաղաքը (395-1204 և 1261-1453), Լատինական կայսրության մայրաքաղաքը (1204-1261) և Օսմանյան կայսրության մայրաքաղաքը (1453-1922)։
324 թվականին հնագույն քաղաք Բյուզանդիոնը վերանվանվեց «Նոր Հռոմ» և հռչակվեց Հռոմեական կայսրության մայրաքաղաք Կոստանդիանոս Ա Մեծի կողմից, ում պատվին քաղաքը 330 թվականի մայիսի 11-ին անվանեցին Կոստանդնուպոլիս ։ 5-րդ դարի կեսերից մինչև 13-րդ դարի սկիզբը Կոստանդնուպոլիսն Եվրոպայի ամենախոշոր և ամենահարուստ քաղաքն էր ։ Քաղաքը հայտնի դարձավ իր ճարտարապետական հուշարձաններով, ինչպիսիք էին Սուրբ Սոֆիայի տաճար, որը Արևելյան ուղղափառ եկեղեցու տաճար էր և ծառայում էր որպես Տիեզերական պատրիարքության նստավայր, Կայսերական պալատը, որտեղ ապրում էին կայսրերը, Գալաթայի աշտարակը, Հիպոդրոմը, պարիսպները և այլ հանրահայտ շինություններ։ Կոստանդնուպոլսի համալսարանը հիմնադրվել է հինգերորդ դարում և ուսուցվում էր գրականություն և արվեստ մինչև ավերվելը 1204 և 1453 թվականներին, ներառյալ մեծ Կայսրեական գրադարարանը որտեղ նաև պահվում էին Ալեքսանդրիայի գրադարանի մնացորդները և ուներ մոտ 100,000 գիրք ։ Քաղաքը Կոստանդնուպոլսի պատրիարքի նստավայրն էր և պահվում էր քրիստոնեության սրբազան իրերից Քրիստոսի Փշե պսակը և Իրական Խաչը։
Կոստանդնուպոլիսը հայտնի էր իր զանգվածային և բարդ ամրություններով, որը համարվում էր իր դարաշրջանի պաշտպանողական ճարտարապետության եզակի օրինակ։ Թեոդոսյան պարիսպները ներառում էին զույգ պարիսպներ՝ փռված առաջին պատից 2 կմ դեպի արևմուտք ։ Կոստանդնուպոլսի դիրքը Ոսկեղջյուրից մինչև Մարմարա ծով բաժանվում էր պաշտպանողական պարիսպնեով։ Քաղաքը սկզբում կառուցվել էր որպես Հռոմիի մրցակից և որոշ որոշումներ փոխ էր առնված Հռոմից։ Կարևոր պաշտպանական համակարգի մեջ էին մտնում մեծ պալատները, ջրամնարները և աշտարակները և Կոստանդնուպոլիսը համարվում էր երկու մայրցամաքների (Եվրոպա ու Ասիա) և երկու ծովերի (Միջերկրական ու Սև) դարպաս։ Չնայած քաղաքը պաշարվել է բազմաթիվ անգամ տարբեր բանակների կողմերից, այն անառիկ է մնացել մոտ ինը հարյուր տարի։
Գրականություն
Կատեգորիա:Բյուզանդիայի քաղաքներ Կատեգորիա:Բյուզանդիայի պատմություն Կատեգորիա:Հռոմեական կայսրության պատմություն Կատեգորիա:Սրբազան քաղաքներ Կատեգորիա:Համաշխարհային ժառանգություն Թուրքիայում Կատեգորիա:Թուրքիայի հռոմեական քաղաքներ Կատեգորիա:Թուրքիայի պատմություն Կատեգորիա:Մետաքսի ճանապարհի բնակավայրեր Կատեգորիա:Կոստանդնուպոլիս Կատեգորիա:Ստամբուլի պատմություն
Կյուտի (գյուղ, Կառեդա շրջան)
Կյուտի (Küti), գյուղ Էստոնիայի Յարվամաա նահանգի Կառեդա շրջանում։
2011 թվականի տվյալներով գյուղում բնակվում էր 6 մարդ։
Արտաքին հղումներ
Կատեգորիա:Էստոնիայի Յարվամաա նահանգի Կառեդա շրջանի բնակավայրեր Կատեգորիա:Էստոնիայի գյուղեր
Միկոնազոլ
Միկոնազոլ, հայտնի է մոնիստատ վաճառքային անվանմբ, հակասնկային դեղամիջոց է, կիրառվող որքինի կլոր որդերի, գունափոխող որքինի և մաշկի ու հեշտոցի սնկային ինֆեկցիայի ։ Այն կիրառվում է մարմնի, աճուկային հատվածի ու ոտքերի կլոր որդերի  բուժման նպատակով ։ Այն օգտագործվում է մաշկի և հեշտոցի վրա կրեմի կամ քսուկի ձևով ։
Առավել հաճախ հանդիպող կողմնակի ազդեցություններն են քորն ու գրգռվածությունը օգտագործման հատվածում ։ Օգտագործումը հղիության ընթացքում ապահով է պտղի համար ։ Միկոնազոլը պատկանում է իմիդազոլինների ընտանիքին ։ Այն ընկճում է սնկերի կողմից էրգոստերոլի սինթեզը, որն համարվում է նրանց բջջային թաղանթների կարևոր բաղկացուցիչ մաս ։
Բժշկական կիրառություն
Միկոնազոլն գլխավորապես կիրառվում է արտաքին օգտագործման համար ներառյալ "մարզիկի ոտքերի" բուժման նպատակով։  Ներքին օգտագործման ձևով այն  կիրառվվում է բերանի և հեշտոցի կաթնախտի բուժման նպատակով։ Բերանային գելը կարող է նաև օգտագործվել շրթունքի ախտահարման՝ անգուլյար խեյլիտի ժամանակ։ Մեծ Բրիտանիայում միոնազոլն օգտագործվում է նեոնատալ բերանային կաթնախտի բուժման նպատակով, մինչդեռ այլընտրանքային նիստատինը միայն արտոնագրված է մեկ ամսականից մեծ երեխաների համար, բայց դեղերի փոխազդեցությունն հնարավոր է։
Կողմնակի ազդեցություն
Ի տարբերություն նիստատինի, միկոնազոլի որոշ մասը ներծծվում է աղեստամոքսային տրակտով բերանացի օգտագործման դեպքում  ( երբեմն նաև հեշտոցային օգտագործման դեպքում), որը կարող է հանգեցնել դեղորայքային  փոխազդեցության ։
Փոխազդեցուտյունն հնարարավոր է հակամակարդիչների, ֆենիթիոնի, տերբինաֆինի,որոշ ատիպիկ նորագույն հակափսիխոտիկ դեղամիջոցներիների, ցիկլոսպորինի և որոշ ստատինների՝ որոնք օգտագործվում են հիպերխոլոստորինեմիայի բուժման նպատակով, հետ։
Ֆարմակոդինամիկա
Միկոնազոլն արգելափակում է սնկային ֆերմենտ  14α–ստերոլ դեմեթիլազը, որը նվազեցնում է էրգոստերոլի սինթեզը  ։ Ի հավելում հակասնկային ազդեցուտյան միկոնազոլը  ինչպես և կետոնազոլը նաև գործում է որպես գլյուկոկորիկոիդային ընկալիչների անտագոնիստ ։
Այլ կիրառություններ
Միկոնազոլը նաև կիրառվում է Էկտաքրոմային  տեսանկարահանման ժամանակ Կոդակ Ե–6–ի վերջնական լվացման ընթացքում և նույն ձևով նաև Ֆուջի CR-56 –ի դեպքում ՝ փոխարինելով ֆորմալդեհիդին։ Ֆուջի հունթը միկոնազոլը կիրառում է նաև C-41RA–ի արագ նեգատիվ պրոցեսի ժամանակ որպես լրացում։
Ապրանքանիշեր և ձևակերպումներBrands and formulations
2010 թ.-ին ԱՄՆ Սննդի և դեղերի վարչակազմը հաստատեց Օրավիգ (միկոնազոլ) բուկալային հաբերը ՝ օրական մեկ անգամ օգտագործման համար տեղային օրոաֆարինգեալ կանդիդոզի՝ հաճախ հայտնի որպես կաթնախտ, բուժման համար, մեծահասակների և 16 տարեկանից մեծ երեխաների  մոտ։ Օրավիգը միկոնազոլի միակ տեղային օգտագործման ձևն է հաստատված է Մեծ Բրիտանիայում։
Մաշկի արտաքին բուժում (ապրանքանիշի անվանում ՝ Դեսենեքս և Զեասորբ Մեծ Բրիտանիայում և Կանադայում, Միկատին, Մոնիստատ–դերմ, Դակտարին ՝ Հնդկաստանում, Մեծ Բրիտանիայում, Ավստրալիայում, Բելգիայում և Ֆիլիպիններում, Դակտար Նորվեգիայում, Ֆունգիդալ  Բանգլադեշում, և Դեկոկորտ Մալազիայում)
Արտաքին հղումներ
Կատեգորիա:Հակասնկային դեղեր Կատեգորիա:Հակագլյուկոկորտկոիդային
Քիերան Մոլռունի
Քիերան Մոլռունի(Kieran Mulroney, ), ամերիկացի դերասան, տարբեր տարիների խաղացել է բազմաթիվ հեռուստասերիալներում։ Նաև երաժիշտ է և գրում է սցենարներ իր կնոջ՝ Միշելի հետ միասին։ Ծնվել է Վիրջինիա նահանգի Ալեքսանդրյա քաղաքում, որտեղ ավարտել է Թ. Կ. Ուիլյամսի միջնակարգ դպրոցը։
Դերասան Դերմոնտա Մալրունի եղբայրը ։
Ֆիլմագրություն
Հեռուստասերալներ
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի սցենարիստներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոռեժիսորներ Կատեգորիա:Ամերիկացի երաժիշտներ
Սերգեյ Լավրով
Սերգեյ Վիկտորի Լավրով (Сергей Викторович Лавров, ), Սովետական Միության և Ռուսաստանի քաղաքական գործիչ, 2004 թվականից Ռուսաստանի արտաքին գործերի նախարար։
Ռուսաստանի Դաշնության անվտանգության խորհրդի մշտական անդամ, լիազորված դեսպան։ Միջազգային գործերով ռուսաստանյան հոգաբարձուների խորհրդի անդամ (2011 թվականից)։ Ունի արտակարգ և լիազոր դեսպանի աստիճան։ «Հայրենիքին մատուցած ծառայությունների համար» շքանաշանի ասպետ։
Կենսագրություն
Սերգեյ Լավրովը ծնվել է Մոսկվայում։ Հոր մասին հայտնի է, որ նա թբիլիսահայ է` որոշ տեղեկություններով Քալանթարով կամ Քալանթարյան ազգանունով։ Մոր մասին հայտնի է, որ նա եղել է Սովետական Միության արտաքին առևտրի նախարարության աշխատակից։ Ռուսաստանի արտաքին գործերի նախարարության կայքում նշվում է, որ Լավրովը ռուս է։
Կրթություն
Արծաթե մեդալով ավարտել է Մոսկվայի թիվ 607 դպրոցը` խորացված անգլերենի դասվանդմամբ։ 1972 թվականին ավարտել է Միջազգային հարաբերությունների Մոսկվայի պետական ինստիտուտի արևելյան բաժինը։
Տիրապետում է անգլերենի, ռուսերենի և սինհալերենի։
Աշխատանքը ԱԳՆ-ում
1972-1976 թվականներին եղել է ստաժյոր՝ Շրի Լանկայում ԽՍՀՄ դեսպանի կցորդը։ 1976-1981 թվականներին զբաղեցրել է ԽՍՀՄ ԱԳՆ միջազգային տնտեսական կազմարկերպության երրորդ բաժնի, երկրորդ քարտուղարի պաշտոնը։ 1981-1988 թվականներին առաջին քոարտուղար, խորհրդատու, ավագ խորհրդատու ՄԱԿ-ում Ռուսաստանի և ԽՍՀՄ մշտական ներկայացուցիչը Նյու Յորքում։ 1988 թվականից մինչև 1992 թվականը եղել է միջազգային կառավարման տնտեսական կազմակերպության նախագահի տեղակալը և նույն կազմակերպության ղեկավարը Սովետական Միության Արտաքին գործերի նախարարությունում։ Մինչև 1991 թվականը եղել է Կոմունիստական կուսակցության անդամ։
1991 թվականից մինչև 1992 թվականը եղել է Ռուսաստանի արտաքին գործերի նախարարությունում միջազգային տնտեսական կազմակերպության ղեկավար։ 1992 թվականին նշանակվել է Արտաքին գործերի նախարարությունում միջազգային խնդիրների և միջազգային կազմակերպությունների դեպարտամենտի տնօրեն։
1992 թվականի ապրիլի 3-ին նշանակվել է Ռուսաստանի արտաքին գործերի նախարարի տեղակալ (փոխնախարար)։ Ղեկավարել է Ռուսաստանի ԱԳՆի մարդու իրավունքների պաշտպանության և միջազգային մշակութային համագործակցության բաժինը, Ռուսաստանի արտաքին գործերի նախարարությունում ԱՊՀ եկրների գործերով դեպարտամենտի ղեկավար, այս պաշտոնում է եղել մինչև 1994 թվականի հունվարը։ 1993 թվականի մարտից եղել է Ռուսաստանի մասնակցությունը միջազգային կազմակերպությունների համակարգի, ՄԱԿի միջգերատեսչական հանձնաժողովի փոխնախագահ։ 1993 թվականի նոյեմբերից եղել է Ռուսաստանի կողմից միջգերատեսչական հանձնաժողովում ընտրված համնախագահ և ապահովել Ռուսաստանի մասնակցությունը խաղաղապահական գործունեությունում։
Ռուսաստանի մշտական ներկայացուցիչը ՄԱԿ-ում
1994 թվականից մինչև 2004 թվականը եղել է Միացյալ Ազգերի Կազմակերպությունում Ռուսաստանի մշտական ներկայացուցիչը։
Ռուսաստանի արտաքին գործերի նախարար
2004 թվականի մարտի 9-ին Ռուսաստանի նախագահի հրամանով նշանակվել է Ռուսաստանի արտաքին գործերի նախարար։ 2004 թվականի մայիսին մինչև պաշտոնի ուժի մեջ մտնելը Ռուսաստանի նախագահը նորից նշանակեց այդ պաշտոնին։ 2008 թվականի մայիսին մինչև պաշտոնի ուժի մեջ մտնելը վերանշանակվել է նույն պաշտոնում նախագահ Դմիտրի Մեդվեդևի կողմից։ 2012 մայիսի 21-ին հերթական անգամ ստացել է նախարարական պորտֆելը մինչև նախագահ Վլադիմիր Պուտինի պաշտոնի ուժի մեջ մտնելը։
ՅՈՒՆԵՍԿՈում Ռուսաստանի հարցերով հանձնաժողովի ղեկավար (2004 թվականի ապրիլից)
2010 թվականի հունվարի 11-ից տնտեսական զարգացման և ինտեգրացիայի կառավարակն հանձնաժողովի անդամ։
Ըստ հարցումների (հարցումները անց են կացվել Ռուսաստանի Հանրային կարծիքի ուսումնասիրության կենտրոնի կողմից)` Սերգեյ Լավրովը բազմիցս հայտնվել է Ռուսաստանի Դաշնության ամենաարդյունավետ նախարարների եռյակում ։
Ընտանիք
Կինը` Մարիա Ալեքսանդրովնա Լավրովը, կրթությամբ բանասեր է, ռուսաց լեզվի և գրականության ուսուցիչ, աշխատել է ՄԱԿ-ում ՌԴ մշտական ներկայացուցչության գրադարանում։
Դուստրը ` Եկատերինա Սերգեյի Վինոկուրովան, ծնվել է 1982 թվականին Նյու Յորքում, սովորել է Մանհեթենի դպրոցում, ավարտել է Կոլումբիայի համալսարանը, որտեղ ուսումնասիրել է քաղաքագիտություն, և Լոնդոնում մագիստրատուրան տնտեսագիտության գծով. ներկայումս ապրում է Մոսկվայում, բրիտանական Քրիստիս աճուրդի տան ռուսական բաժանմունքի տնօրենն է (հնաոճ իրերի և արվեստի առարկաների վաճառք)։ Լոնդոնում հետհամալսարանական պրակտիկա անցնելիս ծանոթացել և 2008 թվականին ամուսնացել է Ալեքսանդր Վինոկուրովի հետ։
Ունի թոռ` Լեոնիդը (ծնվ. 2010 թվականին) և թոռնուհի  ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Խորհրդային դիվանագետներ Կատեգորիա:Հայկական ծագմամբ ռուսներ Կատեգորիա:Ռուսահայ քաղաքական գործիչներ Կատեգորիա:Սուրբ Մեսրոպ Մաշտոցի շքանշանի ասպետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:«Միասնական Ռուսաստան» կուսակցության անդամներ Կատեգորիա:Մոսկվայի սուրբ Դանիիլ իշխանի 2-րդ աստիճանի շքանշանակիրներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Արտույտների ագարակը
Արտույտների ագարակը (La Masseria Delle Allodole), Հայոց ցեղասպանության մասին 2007 թվականին նկարահանված իտալական ֆիլմ։ Ֆիլմը նկարահանվել է Վիտտորիո և Պաոլո Տավիանի եղբայրների կողմից։
Սյուժե
Ֆիլմում գործողությունները ծավալվում են 1915 թվականին, առաջին համաշխարհային պատերազմի տարիներին։ Ֆիլմը «Արտույտների ագարակը» անվանումով ագարակի սեփականատեր Ավագյանների ընտանիքի մասին է։
Ագարակում անցկացվում է ընտանիքի հոր՝ բարձրաստիճան հոգևորականի հուղարկավորության արարողությունը, որին ներկա է Թուրքական բանակի գնդապետ Արկանը, որպես Թուրքիայի իշխանությունների ներկայացուցիչ։ Հանգուցյալի կրտսեր որդին՝ Արամը ընտանիքի անունից շնորհակալություն է հայտնում գնդապետին ներկայության համար, համարելով դա երկու՝ հայ և թուրք ժողովուրդների բարեկամության նշան։
Հայրը ագարակը ժառանգել է ավագ որդուն՝ Ասատուրին, ով պետք է վերադառնա Իտալիայից Հայաստան։ Նրա վերադարձին սպասում են բոլորը՝ Արամը և նրա կինը՝ Արմինեն, հորաքույր Հասմիկը և պատանի Ավետիսը, նրա քույրերը, ինչպես նաև Արամի երիտասարդ քույրը՝ Նունիկը, ով սիրահարված է լինում թուրք սպա Էգոնին։
Էգոնը երիտթուրքերի քաղաքական շարժման անդամ է, ովքեր պլանավորում են ստեղծել Թուրքական մեծ կայսրություն Թուրքիայում ապրող մյուս ժողովորդների ցեղասպանության միջոցով։ Էգոնը սակայն հրաժարվում է մասնակցել գենոցիդին և մեկնում է ռազմաճակատ։
Զանգվածային ջարդերի ժամանակ թուրքերի կողմից սպանվում են Ավագյանների ընտանիքի բոլոր տղամարդիկ, իսկ կանայք փոքրիկ Ավետիսի հետ (ում հագցրել էին աղջկա շորեր) թուրքական բանակի զինվորների ուղեկցությամբ հազարավոր հայ ընտանիքների հետ երկար ճանապարհորդություն են սկսում։ Նունիկը պատրաստ է ամեն ինչի հանուն իր զարմիկների համար սնունդ հայթայթելու։ Նա ծանոթանում է թուրք սպա Յուսուֆի հետ, ով քիչ թե շատ մարդկային էր վերաբերվում հայերի հետ, ով սկզբում խղճում է Նունիկին և օգնում, ապա սիրահարվում նրան։
Արծրունի ագգային վարժարան
Արծրունի ազգային վարժարան, ամենօրյա վարժարան, հիմնվել է 1928 թ., Բուենոս Այրեսում։ Ամենօրյա վարժարան է 1966 թվականից։ Ունի մանկապարտեզ և նախակրթարան։ Պատկանում է Հայաստանյայց առաքելական եկեղեցու հոգաբարձությանը։ 1995 թ. ուներ 110 աշակերտ։
Վերխնյայա Բիկբերդա
Վերխնյայա Բիկբերդա (Верхняя Бикберда, Үрге Бикбирҙе), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 232 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Զիանչուրինսկի շրջանի բնակավայրեր
Վահան Գրիգորյան
Վահան Արմենակի Գրիգորյան, հայ խորհրդային բանաստեղծ, արձակագիր, թարգմանիչ։ Հայաստանի գրողների միության անդամ (1934): ՀԽՍՀ մշակույթի վաստակավոր գործիչ (1975)։
Կենսագրություն
Վահան Գրիգորյանը ծնվել է 1905 թվականին Մուշի գավառի Մեջիթլու գյուղում։ 1915 թվականի ցեղասպանությունից փրկվածների հետ գաղթել է Արևելյան Հայաստան, պատանությունն անցկացրել տարբեր որբանոցներում։ 1920 թվականի աշնանը գերվել է Ալեքսանդրապոլ ներխուժած թուրքերի կողմից, 1921 թվականի մայիսին հրաշքով փրկվել՝ լողալով անցնելով Ախուրյան գետը։ 1924 թվականին աշխատանքի է անցել Երևանի Տպագրական տրեստի 2-րդ տպարանում որպես գրաշար։ Խորհրդային Միության Կոմունիստական Կուսակցության անդամ 1929 թվականից։ 1930 թվականին ավարտել է բանֆակը, 1933 թվականին Մոսկվայի կինեմատոգրաֆիայի ինստիտուտի գրական-սցենարական բաժինը։ 1933-1938 թվականներին աշխատել է «Գրական թերթում», նախ որպես բաժնի վարիչ, ապա՝ պատասխանատու քարտուղար։ 1938-1948 թվականներին եղել է «Սովետական գրականություն և արվեստ» ամսագրի խմբագրի տեղակալ։ 1950-1957 թվականներին Հայաստանի գրողների միության կոնսուլտացիոն բյուրոյի նախագահ։ 1957-1966 թվականներին վարել է «Հայաստան» հրատարակչության գեղարվեստական գրականության խմբագրության վարիչի պաշտոնը։
1930 թվականին հրատարակել է բանաստեղծությունների առաջին ժողովածուն՝ «Անիվի երգը» խորագրով։ Հայրենիքի վերածննդին են նվիրված Գրիգորյանի «Արևն ազդանշան» (1939), «Հայրենի նվագներ» (1947), «Իմ երկիր» (1948), «Երախտիք» (1956), «Կրակի ու կարոտի միջով» (1969) և այլ ժողովածուներ։ 1967 թվականին լույս է ընծայել «Փրկություն» վիպակը, 1975 թվականին՝ «Համաստեղություն» վեպը, 1987 թվականին՝ «Ամպրոպից հետո» վեպը ։ ԽՄԿԿ անդամ 1929 թվականից։
Կեսարիա
Կեսարիա կամ Կայսերի (Kayseri, Caesarea in Cappadocia, նախկին անվանումը Փոքր Հայքի՝ Մաժաք), քաղաք ժամանակակից Թուրքիայի տարածքում, որը նախկինում պատկանում էր Բյուզանդական կայսրությանը։ Մ.թ. 4-րդ դարի առաջին կեսին, մինչև Պապ թագավորը, այնտեղ էին օծվում և օրհնություն ստանում բոլոր հայոց կաթողիկոսները։
Անվանում
Մովսես Խորենացու վկայությամբ՝ հայոց ավանդական թագավոր Արամը Կապադովկիայում կուսակալ է նշանակել Մշակին։ Վերջինս այստեղ՝ հետագա Կեսարիայի տեղում կառուցել է դաստակերտ, պատել պարիսպներով և այն անվանել իր անունով, որը հետագայում աղավաղվելով դարձել է Մաժաք։ Մ․ թ․ 17 թվականից Կապադովկիան դարձել է Հռոմեական նահանգ, իսկ Մաժաքը՝ ի պատիվ Գայոս Հուլիոս Օկտավիանոս կայսեր, վերանվանվել է Կեսարիա։
Արտաքին հղումներ
Կատեգորիա:Կեսարիա Կատեգորիա:Թուրքիայի հռոմեական տեղավայրեր Կատեգորիա:Թուրքիայի հռոմեական քաղաքներ Կատեգորիա:Կապադովկիա Կատեգորիա:Թուրքիայի քաղաքներ Կատեգորիա:Փոքր Ասիա Կատեգորիա:Մետաքսի ճանապարհի բնակավայրեր Կատեգորիա:Կեսարիայի մարզի բնակավայրեր
Կամբուրլիևկա
Կամբուրլիևկա (Камбурліївка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Կամբուրլիևկա գյուղում բնակվում էր 1 229 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Օնուֆրիևի շրջանի բնակավայրեր Կատեգորիա:Ուկրաինայի գյուղեր
Մուրադ Գուլոյան
Մուրադ Արամի Գուլոյան, Հայաստանի Հանրապետության Ազգային ժողովի նախկին պատգամավոր ։
Կենսագրություն
Մուրադ Գուլոյանը ծնվել է 1956 թվականի փետրվարի 27-ին Աբովյանի շրջանի Առինջ գյուղում։ 1982 թվականին ավարտել է Երևանի ժողովրդական տնտեսության ինստիտուտը, 1985 թվականին`  Մոսկվայի կոոպերատիվ ինստիտուտը և ստացել ապրանքագետի որակավորում։ 1975-1977 թվականներին  ծառայել է խորհրդային բանակում ։
1985-1992 թվականներին աշխատել է Աբովյանի շրջկոոպում ավագ ապրանքագետ, առևտրի բաժնի պետ, առևտրի կենտրոնի տնօրեն։ 1993 թվականին եղել է «Կոտայք» ասոցիացիայի նախագահ, 2002 թվականին` «Միլտա» ՍՊԸ նախագահ։
Էդուարդ Գրիգորյան (այլ կիրառումներ)
Էդուարդ Գրիգորյան անվամբ հայտնի են մի քանի անձնավորություններ.
Մուրադ Գուլոյան
Կենսագրություն
2012 թվականի մայիսի 6-ին Ազգային ժողովի պատգամավոր է ընտրվել թիվ 27 ընտրատարածքից։
Ամուսնացած է, ունի մեկ որդի՝ ՀՀ պետական և քաղաքական գործիչ Կարապետ Գուլոյանը ։
Արտաքին հղումներ
Կատեգորիա:ՀՀ Ազգային ժողովի պատգամավորներ Կատեգորիա:ՀՊՏՀ շրջանավարտներ Կատեգորիա:Բնօրինակում անաղբյուր հոդվածներ
Ամիրանդարեջանիանի
Ամիրանդարեջանիանի (վրացերեն՝ ამირანდარეჯანიანი), ժողովրդի մեջ տարածում գտած զրույցների ամբողջություն, որը 12-րդ դարում ի մի է բերել Մոսե Խոնելին։ Երկի գործողությունները զարգանում են Վրաստանից դուրս, հերոսներն էլ օտարներն են։
Կառուցվածք
Երկը բաղկացած է տասներկու գլուխներից.
Առաջին գլուխ
Առաջին գլխում, որը ներածություն է հիշեցնում, նկարագրվում է Հնդկաստանի Աբեսալոմ արքայի առօրյան. նա երկուշաբթի, երեքշաբթի և չորեքշաբթի պալատականների հետ խրախճանք է անում, հինգշաբթի, ուրբաթ և շաբաթ՝ որս, և միայն կիրակի է զբաղվում տերունական գործերով։
Հերթական որսի ժամանակ արքան նկատում է մի վիթ։ Երկու ուղեկիցներով յոթ օր ու գիշեր հետամուտ է լինուլ կենդանուն. յոթերորդ օրը վիթը մտնում է քարայր և անհետանում։ Արքան և ուղեկիցները հայտնաբերում են կացարանը՝ պատերին վեց երիտասարդ տղամարդու և մի չնաշխարհիկ աղջկա դիմանկար։ Նկարի տակ մակագրություն է. «Ես եմ՝ Ամիրան Դարիջանիձեն և իմ ծառա Սավարսամիձեն, Բադրի Յամանիձեն և իր ծառա Ինդո Ճաբուկը, Նոսար Նիսրելին և իր ծառա Ալի Դիլամը»։ Պատերի տակ ժանգոտ թրեր են, նիղակներ, դաշույներ, վահաններ։ Մեծ է արքայի զարմանքը, ուստի կարգադրում է գտնել ու պարզել, թե ովքեր են։ Երկար փնտրտուքից հետո բանագնացները Բալխում հանդիպում են զառամյալ Սավարսամիձեին։ Թագավորի կարգադրությամբ նա գալիս է Հնդկաստան և պատմում Ամիրանի ու մյուս փահլևանների արկածների մասին։
Երկրորդ գլուխ
Երկրորդ գլխում («Բադրի Յամանիձեի պատմությունը») Սավարսամիձեն հայտնում է, որ իր տերը՝ Ամիրանը, որսի ժամանակ հանդիպում է աղեկտուր լաց լինող սևազգեստ մի երիտասարդի և հարցուփորձով իմանում, որ նրա տերը՝ Բադրի Յամանիձեն, մեկնել է օտար աշխարհ՝ նպատակ ունենալով «քաջագործություններով փառաբանվել և Ծովերի արքայի գեղանի դստերը կնության առնել»։ Բազում խոչընդոտներ հաղթահարելուց հետո Բադրին հասնում է Ծովերի արքայություն, պարտության մատնում հակառակորդ երեք հսկաներինև ամուսնանում արքայադստեր հետ։ Վերադարձին Բադրիին առևանգում է Բաղբաղ դևը։ Շովերի արքայի խնդրանքով իր ծառայի՝ Ալի Դիլամի ուղեկցությամբ նրան ազատելու է գնում Նոսար Նիսրելին։
Երրորդ գլուխ
Երրորդ գլուխը կրում է «Նոսար Նիսրելիի պատմությունը» վերնագիրը։ Հազար ու մի չարչարանք կրելով, հազար ու մի արգելք հաղթահարելով՝ նրան հաջողվում է մտնել դևերի ամրոց։
Չորրորդ գլուխ
Չորրորդ գլխից («Ամիրան Դարեջանիձեի պատմությունը») պատմողը հանդես է գալիս իբրև դեպքերի մասնակից։ Նա ասում է, որ Ամիրանն իր հավատարիմ ծառայի և ոմն սևազգեստ երիտասարդի ուղեկցությամբ ճամփա է ընկնում՝ փրկելու Բադրի Յամանիձեին և Նոսար Նիսրելիին։ Նա նախ ազատում է Ինդո Ճաբուկին և Ալի Դիլամին, ապա Բադրիին ու Նոսարիին։ Վերադարձին սպանում է նաև ամրոցի տիրակալ Բաղբաղ դևին։
Աղբյուրներ
Կատեգորիա:Վրացական բանահյուսություն
(5874) 1989 XB
(5874) , աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 2-ին Նոբուհիրո Կավասատոյի կողմից Ուենոհարայում ։
Միջին հեռավորությունը Արեգակից կազմում է 2,383144 ա. մ., առավելագույնը մոտենում է 1,8511 ա. մ. հեռավորության վրա և հեռանում 2,9152 ա. մ. ։ Արեգակի շուրջ մեկ ամբողջական պտույտ է կատարում 1343,77 երկրային օրվա ընթացքում, իր ուղեծրով շարժվելով միջինում 0,267904 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,08° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Նոբուհիրո Կավասատոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պրեֆեկտ
Պրեֆեկտ (praefectus annonae - պետ, գլխավոր), Հին Հռոմում պաշտոնատար անձ. նշանակվել է հսկելու հռոմեական պրեֆեկտուրաները։
Ախվախ
Ախվախ, բլուրներ լեռնային Կիլիկիայում, Զեյթունի գավառում, Ջերմուկի դաշտի հարավարևելյան ծայրին։ Մացառապատ բլուրներ են։ 1895 թվականի դեկտեմբերին այստեղ բանակ է դրել թրքական 40000 զորք՝ Զեյթունը գրավելու համար ։
Պրեֆեկտ
Մ.թ.ա. 1-ին դարի վերջից պրեֆեկտ նշանակվել է կառավարելու Եգիպտոսը, իսկ հետագայում՝ նաև այլ պրովինցիաներ։ Կայսրության ժամանակաշրջանում պրեֆեկտ անվանել են առանձին գերատեսչությունների ղեկավարներին։
Ախամադ
Ախամադ (Axaməd), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։
Պրեֆեկտ
Ֆրանսիայում դեպարտամենտի ղեկավար՝ իբրև կենտրոնական կառավարության ներկայացուցիչ (տվյալ դեպարտամենտի պետական բոլոր հաստատությունների ղեկավար), նշանակում է նախագահը։ Փարիզում կառավարումն իրականացնում են երկու պրեֆեկտ՝ Սեն դեպարտամենտի պրեֆեկտը և ոստիկանության պրեֆեկտը։
Ախվախ
Ծանոթագրություններ
Կատեգորիա:Բլուրներ այբբենական կարգով Կատեգորիա:Թուրքիայի աշխարհագրություն Կատեգորիա:Կիլիկիա
Ախամադ
Ծանոթագրություններ
Կատեգորիա:Շարուրի շրջանի բնակավայրեր
Պրեֆեկտ
Praefectus annonae
Ոչ լրիվ ցանկ
Գրականություն
Կատեգորիա:Բյուզանդական կայսրություն Կատեգորիա:Հռոմեական կայսրության պաշտոններ
Ռամզ Բաբաջան
Ռամզ Բաբաջան (Рамз Насырович Бабаджан, ), ուզբեկ գրող և դրամատուրգ, լրագրող։ ԽՍՀՄ Պետական մրցանակի դափնեկիր է (1972)։ Ուզբեկական Խորհրդային Սոցիալիստական Հանրապետության ժողովրդական գրող է (1981)։
Կենսագրություն
Ռամզ Բաբաջանը ծնվել է 1921 թվականի դեկտեմբերի 2-ին Տաշքենդում։ Կրթություն է ստացել կրթության և դաստիարակության ուսումնարանում, այնուհետև` Տաշքենդի պետական մանկավարժական ինստիտուտում (լեզվի և գրականության ֆակուլտետ)։ Որպես լրագրող աշխատել է թերթում և ռադիոյում, իսկ հետագայում դարձել է գրականության և արվեստի հրատարակչության տնօրեն։ Եղել է Ուզբեկստանի գրողների միության փոխնախագահ։
Ստեղծագործություններ
Բաբաջանը իր բանաստեղծությունների առաջին ժողովածուն հրատարակել է 1939 թվականին։ Բաբաջանի գրչին են պատկանում «Նոր ռուբայիներ», «Արևը բիբերում», «Այո, ես ասիացի եմ», «Սիրո խոնարհում» բանաստեղծական ժողովածուները, ինչպես նաև` «Յուսուֆ և Զուլեյխա» և «Կենդանի ջուր» պոեմները (վերջինիս համար գրողն արժանացել է ԽՍՀՄ պետական մրցանակի)։ Բաբաջանը թարգմանել է Ալեքսանդր Պուշկինի, Միխայիլ Լերմոնտովի, Նիկոլայ Նեկրասովի, Ալեքսանդր Տվարդովսկու, Հենրիկ Իբսենայի և այլ գրողների ստեղծագործությունները։
Ծանոթագրություններ
Կատեգորիա:20-րդ դարի բանաստեղծներ Կատեգորիա:Խորհրդային բանաստեղծներ Կատեգորիա:Ուզբեկ գրողներ Կատեգորիա:Խորհրդային լրագրողներ Կատեգորիա:Խորհրդային դրամատուրգներ Կատեգորիա:Բանաստեղծներ այբբենական կարգով
All of Me
«All of Me», ամերիկացի երգիչ-երգահան Ջոն Լեջենդի երգն է։ Այն թողարկվել է 2013 թվականի օգոստոսի 12-ին, որպես նրա «Love in the Future» կոչվող չորրորդ ստուդիական ալբոմի երրորդ սինգլ։ Երգը գրվել է Թոբի Գադի և Ջոն Լեջենդի կողմից։
Քննադատական արձագանքներ
«All of Me» երգը հիմնականում ստացել է դրական արձագանքներ երաժշտական քննադատների կողմից։ Exclaim! ամսագրի լրագող Ռայան Պատրիկը գրել է, որ երգը ցույց է տալիս Ջոն Լեջենդի «սենտիմենտալ ձայնը» ։ NOW շաբաթաթերթի լրագրող Ջուլիա Լեկնտը նշել է, որ նրա ձայնը փայլում է այս երգում ։ The Guardian շաբաթաթերթի Մոլոյ Վուդքրեֆթը նույնպես բարձր է գնահատել Ջոնի վոկալային տվյալները երգում ։
Տեսահոլովակ
Երգի տեսահոլովակը, որի ռեժիսորն է Նաբիլ Էլդերկինը, նկարահանվել 2013 թվականի սեպտեմբերին Իտալիայում, որտեղ նկարահանումներից օրեր հետո տեղի է ունեցել Ջոն Լեջենդի և մոդել Քրիսի Թեյգենի ամուսնական արարողությունը ։ Տեսահոլովակի վերջին մասում մի փոքրիկ դրվագ է ցուցադրվում նրանց հարսանիքից ։ Տեսահոլովակի պրեմիերան կայացել է 2013 թվականի հոկտեմբերի 2-ին ։
Հավաստագրեր
!scope="col" colspan="3"| Streaming
† 2013 թվականի մայիսի 9-ին RIAA-ի թվային սինգլների հավաստագրումները ներառում են ոչ միայն ներբեռնումները, այլև աուդիո և/կամ վիդեո երգերի պատվերները
Արտաքին հղումներ
Կատեգորիա:2013 սինգլներ Կատեգորիա:Ջոն Լեջենդի երգեր Կատեգորիա:Billboard Hot 100 գլխավորած սինգլներ Կատեգորիա:2014 երգեր Կատեգորիա:2013 երգեր Կատեգորիա:Irish Singles Chart գլխավորած սինգլներ
Շեն (Խութի գավառ)
Շեն, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում ։ Գտնվում է անտառապատ լեռներով շրջափակված անտառածածկ վայրում։
Աշխարհագրություն
Շեն գյուղի միջով հոսում է Շեն գետը։
Պատմություն
Գյուղն ավերվել է, իսկ բնակիչները բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
1909 թվականին ուներ 28 տուն՝ 400 հայ բնակչով (ըստ ուրիշ աղբյուրների՝ 35 տուն՝ 280 բնակչով)։
Պատմամշակութային կառույցներ
Շենն ունի Ս. Հակոբ, Ս. Մարծմետ, Ս. Աստվածածին, Կուլառնա Ս. Ձիավոր անունով եկեղեցիներ ։
BMP
BMP (Bitmap Picture) Microsoft ընկերության մշակած ռաստրային պատկերների պահպանման ֆորմատ է։ BMP ֆորմատի ֆայլերը կարող են ունենալ .bmp, .dib և .rle ընդլայնումները։
Շեն (Խութի գավառ)
Ծանոթագրություններ
Կատեգորիա:Արևմտյան Հայաստանի գյուղեր
BMP
BMP ֆորմատով աշխատում են հսկայական թվով ծրագրեր, քանի որ նրա ընդունումը ներդրված է Windows և OS/2 օպերացիոն համակարգերում։ Բացի այդ, այս ֆորմատի տվյալները միացված են RES ռեսուրսների երկուական ֆայլերում և PE-ֆայլերում։
Տվյալ ֆորմատում կարելի է պահպանել միայն միաշերտ ռաստրեր։ Տարբեր ֆայլերում յուրաքանչյուր փիքսելին կարող է ընկնել տարբեր քանակությամբ բիթեր (գույնի խորություն)։ Microsoft-ն առաջարկում է 1, 2, 4, 8, 16, 24, 32, 48 և 64 բիթայնություններ։ 8 և ցածր բիթայնություններում գույնը ցույց է տրվում գույների աղյուսակի (պալիտրա, գունակազմություն) ինդեքսով, իսկ բարձրերում՝ անմիջական նշանակությամբ։ Ամեն դեպքում գույնը կարելի է տալ միայն RGB գունային մոդելում (ինչպես փիքսելի մեջ անմիջական ցուցումով, այնպես էլ գունային աղյուսակում), 16 և 32 բիթայնություններում կարելի է ստանալ Grayscale՝ համապատասխանորեն մինչև 16 և 32 բիթ խորությամբ։ Մասնակի թափանցիկությունը իրականացվում է տարբեր բիթայնությունների ալֆա-խողովակներով (կանալ), բայց դրա հետ առանց աստիճանավորման թափանցիկություն կարելի է մասնակիորեն ստանալ RLE-կոդավորմամբ։
Շատ դեպքերում փիքսելները պահվում են համեմատաբար պարզ երկչափ զանգվածի տեսքով։ 4 և 8 բիթայնությունների համար հասանելի է RLE-կոդավորումը, որը կարող է փոքրացնել նրանց չափը։ BMP ֆորմատն ընդունում է նաև JPEG և PNG ֆորմատներով տվյալների ներդնումը։ Բայց վերջինն ավելի շուտ նախատեսված է ոչ թե կոմպակտ պահպանման համար, այլ BMP ֆորմատից տարբերվող պատկերների հետ ուղիղ աշխատանք չնախատեսող GDI ճարտարապետության սահմանափակումների շրջանցման համար։
BMP ֆորմատի վերջին տարբերակներում ևս հայտնվել են գույների ղեկավարման հնարավորություններ։ Մասնավորապես, կարելի է ցույց տալ վերջնական կետերը, թողարկել գամմա- շտկումը և կառուցել ICC գունային պրոֆիլներ։
Սելո (գյուղ, Դուխովշչինսկի շրջան)
Սելո (Село), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Չորմայրի (գետ)
Չորմայրի (նախկինում՝ Գյարելիբալա), գետակ Հայաստանի Կոտայքի մարզում։ Սկիզբ է առնում Ճակատ լեռան հյուսիսային լանջից և Ծաղկաձոր քաղաքից 1 կմ արևմուտքում թափվում Բջնի գետը։ Երկարությունը՝ 2,5 կմ ։
Ծանոթագրություններ
Կատեգորիա:Կոտայքի մարզի գետեր Կատեգորիա:Բջնի գետի վտակներ
Կյուտկե
Կյուտկե (Kütke), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 67 մարդ։
Արտաքին հղումներ
Կատեգորիա:Էստոնիայի Հարյումաա նահանգի Հառկու շրջանի բնակավայրեր Կատեգորիա:Էստոնիայի գյուղեր
Ալանքպար
Ալլանկպար, լեռ Թուրքիայում, Օլթիի քաղաքից հյուսիս-արևելք ։
Ծանոթագրություններ
Կատեգորիա:Թուրքիայի լեռներ Կատեգորիա:Էրզրումի նահանգ
Լատինական հովիտ
Լատինական հովիտ (Valle Latina), աշխարհագրական և պատմական շրջան Իտալիայում։ Ձգվում է Հռոմի հարավից մինչև Կասինո , ինչը համապատասխանում է հին հռոմեական Լատիումի արևելյան հատվածին։ Հովտի գլխավոր քաղաքներն են Ֆրոզինոնեն, Կասինոն, Սորան, Անանյին, Ալատրին, գետերը՝ Լիրին և Սակկոն։ Միջին դարերում բաժանված է եղել Պապական մարզի և Նեապոլի թագավորության միջև։
Գրականություն
Կատեգորիա:Լացիո Կատեգորիա:Իտալիայի աշխարհագրություն
Աստերոիդների ցանկ (24101-24200)
Աստերոիդների ցանկ (24001-24100) * Աստերոիդների ցանկ * Աստերոիդների ցանկ (24201-24300)
Տիմոֆեյ Գրունին
Տիմոֆեյ Իվանովիչ Գրունին (Тимофей Иванович Грунин, ), խորհրդային արևելագետ։
Կենսագրություն
Սովորել է Մոսկվայի արևելագիտության ինստիտուտում։ 1938—1958 թվականներին եղել է Մոսկվայի Ֆրունզեի անվան ռազմատեխնիկական, ակադեմիայի դասախոս։
Գրունինը թուրքերենի ուսումնասիրության ձեռնարկների հեղինակ է։ 1930 թվականից Ագաթանգեղոս Կրիմսկու ղեկավարությամբ սկսել է ուսումնասիրել հայ-ղփչաղական լեզվական առնչությունները (Ուկրաինայի և Լեհաստանի հայ գաղթօջախներում 16-17 դարերում խոսել են հայերենի և ղփչաղերենի խառնուրդով)։ Գրունինի «16 դ․ փաստաթղթեր պոլովեցյան լեզվով (Կամենեց Պոդոլսկի հայ գաղութի դատական արձանագրությունները)» (Մոսկվա, 1967, ռուսերեն) աշխատությունը մեծ ներդրում է հայ-ղփչաղական լեզվական առնչությունների ուսումնասիրության և Ուկրաինայի ու Լեհաստանի միջնադարյան հայկական գաղութների աղբյուրագիտության մեջ։
Կատեգորիա:Խորհրդային արևելագետներ Կատեգորիա:Բանասիրական գիտությունների թեկնածուներ Կատեգորիա:Խորհրդային լեզվաբաններ
Չորսելավ (գետ)
Չորսելավ, Աղչար, Կուրուսելավ, ցամաքող գետ Արարատի և Կոտայքի մարզերում։ Սկիզբ է առնում Գեղամա լեռների Աժդահակ լեռան արևմտյան լանջերից և աջից միախառնվում Ազատ գետին։ Երկարությունը՝ 35 կմ։ Ամառը ցամաքում է ։
Ծանոթագրություններ
Կատեգորիա:Արարատի մարզի գետեր Կատեգորիա:Կոտայքի մարզի գետեր Կատեգորիա:Ազատ գետի վտակներ
Մերուելո
Մերուելո (Meruelo), բնակավայր և մունիցիպալիտետ Իսպանիայում։ Գտնվում է Կանտաբրիա պրովինցիայում (Կանտաբրիա ինքնավար համայնքում)։ Մունիցիպալիտետը գտնվում է Տրասմերա շրջանում։ Տարածքը կազմում է 17 կմ²։ Բնակչությունը՝ 1709 մարդ (2010 թվականի տվյալներով)։
Գրիգորիսի դամբարան
Գրիգորիսի դամբարան, հայկական ճարտարապետական հուշարձան։
Դամբարանը կառուցվել է 489 թվականին, Արցախի Մյուս Հաբանդ գավառի Ամարասի վանքում, ամփոփելով Գրիգոր Լուսավորչի թոռան՝ 338 թվականին նահատակված Գրիգորիսի գերեզմանը։ Կիսով ստորգետնյա, ուղղանկյուն, թաղածածկ կառույց Է, ընդերկայնական՝ հյուսիսային և հարավային պատերին մեկական մուտքով։ Շեշտված պայտաձև թաղածածկ նախամուտքերն ունեն երկրաչափական և բուսական թեմաներով արխաիկ զարդաքանդակներ։ Գրիգորիսի դամբարանյ հորինվածքով կրկնում է Հայաստանի 5-րդ դարի համանման կառույցներին։ Դամբարանն այժմ գտնվում է 1858 թվականին կառուցված եռանավ բազիլիկ եկեղեցու բեմի տակ։
Կատեգորիա:Դամբարաններ
Հարմոնիկա (երաժշտական գործիք)
Հարմոնիկա տարբեր տեսակի լեզվակավոր, պնևմատիկ, հիմնականում ստեղնաշարավոր երաժշտական գործիքների ընդհանուր անվանումը։ Այդ գործիքներում ձայնը դուրս է գալիս նրանց լեզվակների վրա ազատ հասնող օդի ազդեցությամբ` ներմղող փուքսի օգնությամբ կամ էլ կատարողի բերանից օդի մղումով։
Ըստ Զակս-Խորնբոստել համակարգի հարմոնիկան պատկանում է ազատ աերոֆոնների շարքին։ Հարմոնիկայում ձայնի բարձրությունը կարգավորվում է գործիքի ներսում գտնվող սյան չափերով, ինչպես փողային երաժշտական գործիքներում։
Վերխնյայա Ժեմտալա
Վերխնյայա Ժեմտալա (Верхняя Жемтала), գյուղ Ռուսաստանի Դաշնության Կաբարդա-Բալկարական Հանրապետության Չերեկի շրջանի կազմում։
Հարմոնիկա (երաժշտական գործիք)
Պատմություն
Հարմոնիկայի ընտանիքի հնագույն գործիքներից է շենը, որն անվանում են նաև շրթնային մաս ։ Շենը հիշատակվում է մ.թ.ա. 2-3 հազարամյակի չինական ձեռագրերում։
Վերխնյայա Ժեմտալա
Բնակչությունը 2010 թվականին գրանցված տվյալներով կազմում էր 1614 մարդ։
Արտաքին հղումներ
Կատեգորիա:Կաբարդա-Բալկարիայի Չերեկի շրջանի բնակավայրեր Կատեգորիա:1939 թվականին հիմնադրված բնակավայրեր
Հարմոնիկա (երաժշտական գործիք)
Ձեռքի հարմոններ
Ձեռքի հարմոնների մեծամասնությունն ունեն գործիքի երկու մասերի վրա տեղադրված աջ կամ ձախ ստեղնաշար, որոնց միջև գտնվում է փուքսը։ Ձեռի հարմոնների վրա նվագում են երկու ձեռքով` կանգնած կամ նստած։
Ոտքի հարմոններ
Փուքսի վրա ազդեցությունը կատարվում է ոտքերով։ Տարատեսակներ`
Շրթնահարմոն
Փուքս չունի։ Օդը մղվում է կատարողի բերանով։ Տարատեսակներ`
Ժողովածու (2496)
Ժողովածու 2496, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2496 թվի տակ։ Ձեռագիրը գրվել է 1294 թվականին Կիրակոս երեց և Կոստանդին գրիչների կողմից։ Ստացողը եղել է Թոմաս քահանան և Վանական քահանան։ Գրված է մագաղաթի վրա, որը ունի 15,5X11,5 չափս։ Ձեռագիրը կազմված է 369 թերթից։ Գրված է միասյուն, բոլորագրով։ Ունի կիսախորան լուսանցազարդ մանրանկարներ։ Կազմը` ստվարաթուղթ։ Հիշատակարաններ՝ գրչի՝ 95բ, 217բ, 266ա, 301բ, 347ա, ստաացողի՝ 10բ, 365բ, հետագայի՝ 367բ (1406 թ․) :
Ծանոթագրություններ
Կատեգորիա:Մատենադարանի ձեռագրեր
Ժողովածու (2602)
Ժողովածու 2602, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2602 թվի տակ։ Ձեռագիրը գրվել է 14-ր դարում։ Գրված է թղթի վրա, որը ունի 25x16.5 չափս։ Ձեռագիրը կազմված է 358 թերթից։ Գրված է միասյուն, բոլորագրով։ Պահպանակը ունի 2 էջ, գրված է՝ մագաղաթի վրա՝ ուղղագիծ երկաթագրով։ Կազմը` ստվարաթուղթ։ Հիշատակարաններ՝ կազմողի՝ 149բ, հետագայի՝ պահպանակ Ա (1632 թվականի) ։
Ծանոթագրություններ
Կատեգորիա:Մատենադարանի ձեռագրեր
Կոնստանտինովկա (գյուղ, Օնուֆրիևի շրջան)
Կոնստանտինովկա (Костянтинівка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Կոնստանտինովկա գյուղում բնակվում էր 123 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Օնուֆրիևի շրջանի բնակավայրեր Կատեգորիա:Ուկրաինայի գյուղեր
Ագուլիս (գետահովիտ)
Ագուլիս, (Ագուլիք, Ոսկեձոր), ֆիզիկաաշխարհագրական շրջան (գետահովիտ) Արաքսի ձախակողմյան վտակներ Օրդուբադ և Ագուլիս գետակների ավազաններում, Սյունյաց լեռների արևմտյան լանջերին ու ստորոտներին։ Անտառազուրկ, բայց այգեվետ շրջան է, հնում կազմում էր Մեծ Հայքի Սյունիք աշխարհի Գողթն գավառի հիմնական մասը ։
Ծանոթագրություններ
Կատեգորիա:Հայաստանի գետահովիտներ
SHINee
SHINee (샤이니,, արտասանությունը ― ), հարավկորեական այդոլ֊խումբ, բաղկացած է 5 անդամից։ Կատարում են երգեր անգլերեն, ճապոներեն և կորեերեն լեզուներով։
Հիմնվել է 2008 թվականին Հարավային Կորեայի մայրաքաղաք Սեուլում՝ SM Entertainment գործակալության կողմից ։ Դեբյուտի պաշտոնական ամսաթիվը 2008 թվականի մայիսի 25֊ն է, երբ տղաները SBS հեռուստաալիքի Inkigayo երաժշտական շոուի եթերում ներկայացան («누난 너무 예뻐 (Replay)») երգով ։
Սկավառակագրություն
Ալբոմներ
Սինգլներ